Adskillige redningsfolk, læger og ambulancer er kaldt til en alvorlig ulykke, der er sket på Rute 11 ved Øsløs i nærheden af Thisted. - To biler er stødt frontalt sammen, og der er to alvorligt tilskadekomne og en lettere. Vi er mange folk på stedet, og vejen er helt spærret, fortæller indsatsleder Rasmus Evaldsen fra Nordjyllands Beredskab. Ulykken er sket ved Øsløs på hovedvejen. Der er spærret i begge retninger, mens redningsfolkene arbejder på stedet. Omkørsel ad rute 569 mellem Fjerritslev og Østerild. Vejen forventes tidligst genåbnet omkring kl. 12.00. Seneste Tweet fra Vejdirektoratet:
To biler er stødt frontalt sammen ved Øsløs. Rute 11 er spærret, mens redningsfolk arbejder på stedet.